|  |
| --- |
| **N Á R O D N Á R A D A  S L O V E N S K E J R E P U B L I K Y** |
| **IV. volebné obdobie** |

**Návrh**

**zákon**

**z.........2008,**

**ktorým sa mení a dopĺňa**

**zákon č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Zákon č. 25/2006 Z. z. o verejnom obstarávaní a o zmene a doplnení niektorých zákonov v znení zákona č. 282/2006 Z.z., zákona č. 102/2007 Z.z., zákona č. 232/2008 Z.z., zákona č. 442/2008 Z. z., zákona č. 213/2009 Z. z., a zákona č. 289/2009 Z. z. sa mení a dopĺňa takto:

1. § 9 sa dopĺňa odsekom 5, ktorý znie:

„(5) Verejný obstarávateľ a obstarávateľ sú povinní pri zadávaní zákaziek postupovať podľa štandardov kvality a finančných limitov ustanovených pre obstarávanie jednotlivých tovarov a služieb v súlade so všeobecne záväzným predpisom.“.

1. V § 42 sa vypúšťa odsek 3. Doterajší odsek 4 až 10 sa označujú ako odseky 3 až 9.
2. V § 42 ods. 3 písm. b) sa vypúšťajú slová „alebo 3“.
3. V § 42 sa vypúšťa odsek 4. Doterajšie odseky 4 až 9 sa označujú ako odseky 3 až 8.
4. V § 43 odsek 3 znie:

„(3) Vo verejnej súťaži, v užšej súťaži alebo v rokovacom konaní so zverejnením verejný obstarávateľ a obstarávateľ pri zadávaní zákazky použije elektronickú aukciu, ak možno presne určiť technické požiadavky týkajúce sa predmetu zákazky. Verejný obstarávateľ a obstarávateľ môže použiť elektronickú aukciu aj pri zadávaní zákazky v rámci dynamického nákupného systému a pri opätovnom otvorení súťaže medzi všetkými účastníkmi rámcovej dohody. Pri elektronickej aukcii sa § 41 nepoužije.“.

 **6**. V § 58 ods. 1 písmeno c) sa na konci dopĺňa bodkočiarka a slová:

„za mimoriadnu udalosť sa nepovažujú okolnosti, ktoré nemajú objektívnu povahu, najmä časová tieseň vzniknutá rozhodnutím organu verejnej spravy, ktoré nezohľadňuje lehoty stanovené týmto zákonom, časová tieseň vzniknutá nečinnosťou verejného obstarávateľa, nesprávnym úradným postupom verejného obstarávateľa alebo časová tieseň vzniknutá tým, že bolo verejné obstarávanie zrušené pre porušenie zákona,“.

1. § 154 sa dopĺňa odsekom 3, ktorý znie:

„(3) Ministerstvo financií Slovenskej republiky ustanoví všeobecne záväzným právnym predpisom štandardy kvality a finančné limity pre obstarávanie jednotlivých tovarov a služieb podľa § 9 odsek 5.“.

1. Za § 155c sa dopĺňa § 115d, ktorý vrátane nadpisu znie:

§ 155d

Prechodné ustanovenia k úpravám účinným od 1. januára 2010.

 Verejná súťaž, užšia súťaž, rokovacie konanie so zverejnením, súťažný dialóg, súťaž návrhov alebo koncesia, ktorá sa vyhlásila do 31. decembra 2009, sa dokončí podľa doterajších predpisov.“.

**Čl. II**

Tento zákon nadobúda účinnosť 1. januára 2010.